15 तक टैक्स जमा करवाओ नहीं तो लगाया जाएगा ताला
इन बैंक्वेट हॉल को भेजा गया है नोटिस
एक रात का लिया जाता है 11 लाख चार्ज
बिनारजिस्ट्रेशन चलने वाले और समय पर टैक्स नहीं देने वाले बैंक्वेट हॉल पर जल्द ही ताला लगेगा। डिस्ट्रिक्ट एक्साइज एंड टैक्सेशन कमिश्नर (सेल्स ) आरके चौधरी ने बताया कि पिंजौर एरिये मे 8 बैंक्वेट हॉल में हैं। इन्होंने टैक्स जमा नहीं करवाया है। अब इनको 15 मार्च तक बकाया टैक्स दिए जाने को कहा गया है। इसके बाद अगर यह टैक्स जमा नहीं करते हैं तो उन्हें जजमेंट नोटिस भेजा जाएगा जिसमें उन्हें अपना पक्ष रखने को कहा जाएगा। उसके बाद भी कोई रिप्लाई नहीं देते हैं तो पंजाब लैंड रेवेन्यू एक्ट के तहत उनकी प्रॉपर्टी को अटैच कर लिया जाएगा और आगे की कार्रवाई की जाएगी।
बुकिंगकी जानकारी नहीं दे रहे थे ऐसे लगाया पता: एक्साइजएंड टैक्सेशन विभाग की ओर से बैंक्विट हॉल से बुकिंग के समय पार्टी से चार्ज किए जाने की जानकारी मांगी जा रही थी ताकि उसके अाधार पर बैंक्वेट हॉल मालिकों से टैक्स वसूला जा सके। बैंक्वेट हॉल मालिकों ने विभाग को जानकारी मुहैया नहीं करवाई।
ऐसे में शनिवार की रात एक्साइज एंड टैक्सेशन विभाग की ईटीओ, सेल्स टैक्स ऑफिस समेत कई अधिकारी पिंजौर के व्हाइट कैस्टल रिजॉर्ट बैंक्वेट हॉल पहुंचे। बैंक्वेट हॉल में चल रही शादी में इनवाइटेड लोग उसके लिए खाने के लिए किए गए इंतजाम की पूरी जानकारी ली। यहां तक कि अधिकारियों ने मौके पर तुरंत खाने के कुल प्लेट्स भी काउंट किए।
सेल्स टैक्स नहीं देने वाले जिले के कुल 8 बैंक्विट हॉल है। इनमें व्हाइट कैस्टल, केके फार्म्स, तोशिब फार्म्स, उषा मैरिज पैलेस, रॉयल रिचर्ड्स सहित कुल 8 बैंक्विट हॉल शामिल हैं। आर के चौधरी ने बताया कि इन सभी बैंक्वेट हॉल मालिकों द्वारा सरकार का करीब 40 लाख से ज्यादा का टैक्स अदा करना है।
एक्साइज एंड टैक्सेशन कमिश्नर ने बताया कि बैंक्वेट हॉल मालिक एक रात के फंक्शन का 11 लाख रुपए लेता है। इसमें हर तरह की सुविधा होती है। उन्होंने बताया कि अब तक इस साल में वह करीब 25 फंक्शन कर चुके हैं। इसके हिसाब के करीब 25 लाख रुपए का टैक्स उक्त बैंक्वेट हॉल पर बनता है। ऐसे में लाखों रुपए की टैक्स नहीं देने पर उन्हें नोटिस भेजा गया है।
कई महीनों से अवैध तौर पर चल रहे बैंक्वेट हॉल
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva